Izziņa par atzinumos sniegtajiem iebildumiem

par Ministru kabineta noteikumu projektu „Grozījumi Ministru kabineta 2009.gada 22.decembra noteikumos Nr.1627

„Nacionālā kino centra nolikums””

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 2020.gada 2.septembrī, 2020.gada 30.septembrī, 2020.gada 27.novembrī |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Latvijas Brīvo arodbiedrību savienība |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija, Ekonomikas ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

   |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
|  | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta noteikumu projekta 1.punkts.„1. Izteikt 4.4.apakšpunktu šādā redakcijā:„4.4. atjauno un digitalizē to filmu nesējus, kas ir nozīmīga audiovizuālā mantojuma sastāvdaļa;”.” | **Finanšu ministrija:**Ņemot vērā, ka noteikumu projekta 1.punkts paredz paplašināt īpašnieku loku, kuriem tiks atjaunoti un digitalizēti filmu nesēji, noteikumu projekta anotācija ir papildināma ar informāciju par minētās normas izpildei nepieciešamo finansējuma apjomu un avotiem. | **Ņemts vērā** | Precizēts Ministru kabineta noteikumu projekta 1.punkts šādā redakcijā:„1. Izteikt 4.4.apakšpunktu šādā redakcijā:„4.4. atjauno un digitalizē to filmu nesējus, kuri ir valsts īpašumā;”.”Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..] Ņemot vērā minēto, Projekta 1.punkts paredz precizēt Centra nolikuma 4.4.apakšpunktu, nosakot, ka, lai nodrošinātu Centra nolikuma 3.punktā minēto funkciju izpildi, Centra uzdevums ir atjaunot un digitalizēt to filmu nesējus, kuri ir valsts īpašumā, svītrojot no Centra nolikuma 4.4.apakšpunkta autortiesību un blakustiesību jēdzienus. Centram arī līdz šim Centra nolikuma 3.punktā minēto funkciju izpildei bija noteikts uzdevums atjaunot un digitalizēt filmu nesējus, kuru īpašnieks ir valsts, minētais uzdevums tiek veikts gadskārtējā valsts budžeta likumā Kultūras ministrijas budžeta apakšprogrammā 19.03.00 „Filmu nozare” Centra darbības nodrošināšanai piešķirtā finansējuma ietvaros. [..]” |
| 2. | Ministru kabineta noteikumu projekta 1.punkts.„1. Izteikt 4.4.apakšpunktu šādā redakcijā:„4.4. atjauno un digitalizē to filmu nesējus, kas ir nozīmīga audiovizuālā mantojuma sastāvdaļa;”.” | **Tieslietu ministrija:**Tieslietu ministrija norāda, ka normatīvajiem aktiem ir jābūt formulētiem tā, lai to adresāts varētu nepārprotami saprast no tiem izrietošos pienākumus. Vēršam uzmanību, ka ne no projekta, ne no anotācijā sniegtā skaidrojuma nav saprotams, kas un pēc kādiem kritērijiem noteiks, kuras filmas ir uzskatāmas par nozīmīgu audiovizuālā mantojuma sastāvdaļu, lai noskaidrotu, kuru filmu digitālos nesējus Nacionālajam kino centram ir pienākums atjaunot un digitalizēt.Spriedumā lietā Nr. SKC-69/2017 tiesa 12.4. apakšpunktā norādīja, ka par īpašuma objektiem atzīstami materiālie nesēji, kuros darbi (konkrētajā gadījumā – filmas) ietverti, taču par tiem šajā lietā nav strīda. Atbildētāja AS "Rīgas Kinostudija" paskaidrojumos par kasācijas sūdzībām arī tieši norādījusi, ka tā neapšauba Latvijas valsts īpašuma tiesības uz Rīgas kinostudijas kinofilmu lentām (pozitīviem, dokumentālo filmu negatīviem u.c.), kas atrodas Latvijas Nacionālā arhīva Kinofotofonodokumentu arhīvā un ir valsts īpašums. Ievērojot minēto, Tieslietu ministrija ierosina pārskatīt projekta 1. punktā paredzēto grozījumu, piemēram, paredzot, ka Nacionālais kino centrs atjauno un digitalizē tos filmu nesējus, kuri ir valsts īpašumā. | **Ņemts vērā** | Precizēts Ministru kabineta noteikumu projekta 1.punkts šādā redakcijā:„1. Izteikt 4.4.apakšpunktu šādā redakcijā:„4.4. atjauno un digitalizē to filmu nesējus, kuri ir valsts īpašumā;””Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..] Ņemot vērā minēto, Projekta 1.punkts paredz precizēt Centra nolikuma 4.4.apakšpunktu, nosakot, ka, lai nodrošinātu Centra nolikuma 3.punktā minēto funkciju izpildi, Centra uzdevums ir atjaunot un digitalizēt to filmu nesējus, kuri ir valsts īpašumā, svītrojot no Centra nolikuma 4.4.apakšpunkta autortiesību un blakustiesību jēdzienus. Centram arī līdz šim Centra nolikuma 3.punktā minēto funkciju izpildei bija noteikts uzdevums atjaunot un digitalizēt filmu nesējus, kuru īpašnieks ir valsts, minētais uzdevums tiek veikts gadskārtējā valsts budžeta likumā Kultūras ministrijas budžeta apakšprogrammā 19.03.00 „Filmu nozare” Centra darbības nodrošināšanai piešķirtā finansējuma ietvaros. [..]” |
| 3. | Ministru kabineta noteikumu projekta 2.punkts.„2. Izteikt 4.8.apakšpunktu šādā redakcijā:„4.8. veido saturu kino nozares datubāzei un nodrošina tās pieejamību sabiedrībai;”.” | **Tieslietu ministrija:**Ņemot vērā, ka ar projekta 2. punktu paredzēts precizēt Nacionālā kino centra nolikuma 4.8. apakšpunktu, nosakot, ka centra uzdevumus ir veidot saturu kino nozares datubāzei un nodrošināt tās pieejamību sabiedrībai, lūdzam papildināt anotācijas II sadaļas 1. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 20. punktam, norādot visas sabiedrības mērķgrupas, uz kurām attiecināms projekts. | **Ņemts vērā** | Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) II sadaļas 1.punkts šādā redakcijā:„Kino industrijas pārstāvji, Latvijas sabiedrība un Latvijas diasporas iedzīvotāji, kā arī no 2020.gada decembra visi pasaules iedzīvotāji, kuri saprot latviešu, angļu, krievu valodu, jo filmas tiks nodrošinātas ar aprakstiem minētajās valodās, un filmās būs subtitri. Filmu pieejamība un apjoms un valodas pieejamības tiks pakāpeniski palielināts. Filmu skatīšanās būs bezmaksas.” |
| 4. | Ministru kabineta noteikumu projekta 3.punkts.„3. Papildināt noteikumus ar 5.3.1 un 5.3.2 apakšpunktu šādā redakcijā:„5.3.1 iekasēt maksu par centra sniegtajiem maksas pakalpojumiem;5.3.2 veikt saimniecisko darbību, tai skaitā iespieddarbu tirdzniecību, ja tā ir nepieciešama centra pamatfunkciju un darbības veicināšanai;”.” | **Tieslietu ministrija:**No Filmu likuma 10. panta trešās daļas var secināt, ka likumdevējs jau ir paredzējis Nacionālajam kino centram tiesības sniegt maksas pakalpojumus. Tāpat ir izdoti Ministru kabineta 2013. gada 17. septembra noteikumi Nr. 858 "Nacionālā kino centra publisko maksas pakalpojumu cenrādis", kuru pielikuma 3. punktā noteikta maksa par filmu reproducēšanu (pavairošanu) tirdzniecībai vai nekomerciālai izplatīšanai. Ņemot vērā minēto, nav skaidrs, kādu saimniecisko darbību papildus tai, kas ir paredzēta iepriekš minētajos noteikumos par Nacionālā kino centra publisko maksas pakalpojumu cenrādi, Nacionālais kino centrs plāno veikt.Ņemot vērā minēto, lūdzam papildināt anotācijas I sadaļas 2. punktu ar skaidrojumu par projekta 3. punktā paredzēto grozījumu nepieciešamību vai svītrot projekta 3. punktu.**Tieslietu ministrija (iebildums izteikts pēc 02.09.2020. elektroniskās saskaņošanas):**Ar projekta 3. punktu Nacionālā kino centram (turpmāk - Centrs) tiek paredzētas tiesības gan iekasēt maksu par centra sniegtajiem maksas pakalpojumiem, gan veikt saimniecisko darbību, tai skaitā iespieddarbu tirdzniecību, ja tā ir nepieciešama centra pamatfunkciju un darbības veicināšanai. Vēršam uzmanību, ka saskaņā ar Likumā par budžetu un finanšu vadību iekļauto definīciju "maksas pakalpojums" ir pasākumu kopums, ko valsts budžeta iestāde ārējos normatīvajos aktos paredzētajos gadījumos veic par samaksu, lai nodrošinātu sabiedrības vajadzību ievērošanu. Ievērojot minēto, Tieslietu ministrijas ieskatā papildu punkts, kas noteiktu Centram tiesības veikt saimniecisko darbību, tai skaitā iespieddarbu tirdzniecību, nav nepieciešams, jo var radīt maldinošu priekšstatu par Centra kompetenci. Tādēļ lūdzam precizēt projekta 3. punktu, svītrojot no tā 5.3.2 apakšpunktu.Vienlaikus vēršam uzmanību uz Ministru kabineta 2013. gada 17. septembra noteikumiem Nr. 858 "Nacionālā kino centra publisko maksas pakalpojumu cenrādis", kas nosaka Centra sniegto publisko maksas pakalpojumu cenrādi (turpmāk – MK noteikumi Nr.858). Ja Centrs plāno sniegt maksas pakalpojumus, kas nav minēti MK noteikumos Nr.858, ir nepieciešams veikt atbilstošus grozījumus MK noteikumos Nr.858.**Tieslietu ministrija (iebildums izteikts pēc 30.09.2020. elektroniskās saskaņošanas):**Atkārtoti vēršam uzmanību, ka pasākumu kopums, ko valsts budžeta iestāde ārējos normatīvajos aktos paredzētajos gadījumos veic par samaksu, lai nodrošinātu sabiedrības vajadzību ievērošanu, ir maksas pakalpojums Likuma par budžetu un finanšu vadību izpratnē.Tādējādi, ja Nacionālais kino centrs tā nolikuma 4.10. apakšpunktā paredzēto uzdevumu plāno pildīt par samaksu, tad būtu jāveic atbilstoši grozījumi Ministru kabineta 2013. gada 17. septembra noteikumos Nr. 858 "Nacionālā kino centra publisko maksas pakalpojumu cenrādis". Attiecīgi no projekta būtu jāsvītro grozāmo noteikumu 5.3.2apakšpunkts, kā arī jāprecizē projekta anotācijas IV sadaļā sniegtā informācija par plānotajiem grozījumiem Nacionālā kino centra publisko maksas pakalpojumu cenrādī.**Finanšu ministrija (iebildums izteikts pēc 30.09.2020. elektroniskās saskaņošanas):**Lai nodrošinātu, ka Nacionālais kino centrs (turpmāk – Centrs) darbojas nolikumā noteikto pamatfunkciju ietvaros un ka Centra iekasētā maksa par tā sniegtajiem maksas pakalpojumiem ir atbilstoša Ministru kabineta noteiktajam Centra sniegto maksas pakalpojumu cenrādim, lūdzam precizēt noteikumu projekta 3.punktā ietverto Ministru kabineta 2009.gada 22.decembra noteikumu Nr.1627 “Nacionālā kino centra nolikums” 5.31 punktu, piemēram, šādā redakcijā:“5.3.1 iekasēt maksu par centra sniegtajiem maksas pakalpojumiem, kas saistīti ar centra pamatfunkciju īstenošanu, atbilstoši Ministru kabineta noteiktajam maksas pakalpojumu cenrādim”.” | **Ņemts vērā** | Precizēts Ministru kabineta noteikumu projekta 3.punkts šādā redakcijā:„3. Papildināt noteikumus ar 5.3.1 apakšpunktu šādā redakcijā:„5.3.1 iekasēt maksu par centra sniegtajiem maksas pakalpojumiem, kas saistīti ar centra funkciju īstenošanu, atbilstoši Ministru kabineta noteiktajam maksas pakalpojumu cenrādim;”.”Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..] Projekta 3.punkts paredz papildināt Centra nolikumu ar 5.3.1 apakšpunktu, nosakot, ka Centram ir tiesības iekasēt maksu par Centra sniegtajiem maksas pakalpojumiem, kas saistīti ar Centra funkciju īstenošanu, atbilstoši Ministru kabineta noteiktajam maksas pakalpojumu cenrādim. Piemēram, Centra nolikuma 4.10.apakšpunktā ir noteikts, ka Centrs popularizē Latvijas audiovizuālās kultūras garīgās un materiālās vērtības, sagatavo publikācijas – zinātniskus pētījumus un citus materiālus, izdod informatīvos izdevumus kino un filmu nozarē. Tādēļ Centra nolikumā ir nepieciešams paredzēt, ka Centram ir tiesības sniegt maksas pakalpojumus, kas saistīti ar Centra funkciju īstenošanu, atbilstoši Ministru kabineta noteiktajam maksas pakalpojumu cenrādim, piemēram – iekasēt maksu par Centra sagatavotajām publikācijām un iespieddarbiem kino jomā, lai informāciju par Latvijas audiovizuālās kultūras garīgajām un materiālajām vērtībām padarītu pieejamāku plašākai sabiedrībai, ciktāl šādas darbības rezultātā netiek kavēta, ierobežota vai deformēta konkurence. Centrs izstrādās atbilstošus grozījumus Ministru kabineta 2013.gada 17.septembra noteikumos Nr.858 „Nacionālā kino centra publisko maksas pakalpojumu cenrādis”. Projekta 3.punktā paredzētās Centra nolikuma 5.3.1 apakšpunktā noteiktās Centra tiesības iekasēt maksu par Centra sniegtajiem publiskajiem maksas pakalpojumiem, kas saistīti ar Centra funkciju īstenošanu, atbilstoši Ministru kabineta noteiktajam maksas pakalpojumu cenrādim Centrs īsteno ciktāl šādas darbības neierobežo, nekavē vai nedeformē konkurenci Konkurences likuma un ar to saistīto normatīvo aktu izpratnē. [..]” |
| 5. | Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts. | **Tieslietu ministrija:**Ņemot vērā anotācijā norādīto, ka projekts sagatavots saistībā ar Latvijas Republikas Augstākās tiesas 2017. gada 31. janvāra sprieduma lietā Nr. SKC-69/2017 (C30171108) (turpmāk – Sprieduma lieta Nr. SKC-69/2017) atzīto, ka autortiesības uz padomju laikā uzņemtajām filmām nepieder Latvijas valstij, lūdzam izvērtēt nepieciešamību veikt grozījumus arī Ministru kabineta 2011. gada 28. jūnija noteikumos Nr. 495 "Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij". | **Ņemts vērā** | Papildināts Ministru kabineta noteikumu projekta sākotnējās ietekmes novērtējuma ziņojuma (anotācijas) IV sadaļas 1.punkts šādā redakcijā:„Ņemot vērā Latvijas Republikas Augstākās tiesas 2017.gada 31.janvāra spriedumā lietā Nr.SKC-69/2017 (C30171108) atzīto, ka autortiesības uz padomju laikā uzņemtajām filmām nepieder Latvijas valstij, ir nepieciešams veikt grozījumus Ministru kabineta 2011.gada 28.jūnija noteikumos Nr.495 „Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij”.” |
| 6. | Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts. | **Finanšu ministrija (iebildums izteikts pēc 02.09.2020. elektroniskās saskaņošanas):**Norādām, ka gadskārtējā valsts budžeta likumā Kultūras ministrijas budžeta apakšprogrammā 19.03.00 “Filmu nozare” tiek plānots finansējums Nacionālā kino centra darbības nodrošināšanai kopumā, nenodalot finansējumu atsevišķu funkciju īstenošanai. Tādējādi finansējuma sadalījums katras atsevišķās Nacionālā kino centra funkcijas īstenošanai ir Kultūras ministrijas un Nacionālā kino centra kompetencē. Ņemot vērā, ka Nacionālā kino centra funkcijās jau līdz šim ietilpa uzdevums atjaunot un digitalizēt filmu nesējus, bet ar noteikumu projekta 1.punktu minētā funkcija tiek tikai redakcionāli precizēta, nav pamatojuma anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” iekļautajam skaidrojumam, ka filmu nesēju atjaunošana un digitalizēšana tiks veikta tikai pēc papildu finansējuma piešķiršanas. Arī anotācijas III.sadaļā nav iekļauta informācija par noteikumu projekta ietekmi uz valsts budžeta izdevumiem. Līdz ar to uzskatām, ka ir svītrojama attiecīgā informācija anotācijas I sadaļas “Tiesību akta projekta izstrādes nepieciešamība” 2.punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” pirmās rindkopas pēdējā teikumā. | **Ņemts vērā** | Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„Centra nolikuma 4.4.apakšpunkts nosaka, ka, lai nodrošinātu Centra nolikuma 3.punktā minēto funkciju izpildi, Centrs atjauno un digitalizē to filmu nesējus, kuru mantisko autortiesību vai blakustiesību īpašnieks ir valsts. Saskaņā ar Latvijas Republikas Augstākās tiesas 2017.gada 31.janvāra spriedumu lietā Nr.SKC-69/2017 (C30171108) autortiesības uz 973 padomju laikā uzņemtajām filmām nepieder ne Latvijas valstij, ne AS „Rīgas kinostudija”. Savukārt autoru – fizisko personu, kuru radošā darba rezultātā tapa šīs filmas, – tiesības turpina pastāvēt, un tās aizsargājamas vispārīgā kārtībā. Ņemot vērā minēto, Projekta 1.punkts paredz precizēt Centra nolikuma 4.4.apakšpunktu, nosakot, ka, lai nodrošinātu Centra nolikuma 3.punktā minēto funkciju izpildi, Centra uzdevums ir atjaunot un digitalizēt to filmu nesējus, kuri ir valsts īpašumā, svītrojot no Centra nolikuma 4.4.apakšpunkta autortiesību un blakustiesību jēdzienus. Centram arī līdz šim Centra nolikuma 3.punktā funkciju izpildei bija noteikts uzdevums atjaunot un digitalizēt filmu nesējus, kuru īpašnieks ir valsts, minētais uzdevums tiek veikts gadskārtējā valsts budžeta likumā Kultūras ministrijas budžeta apakšprogrammā 19.03.00 „Filmu nozare” Centra darbības nodrošināšanai piešķirtā finansējuma ietvaros. [..]” |
| 7. | Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts. | **Ekonomikas ministrija (iebildums izteikts pēc 30.09.2020. elektroniskās saskaņošanas):**Lūdzam precizēt anotāciju, lai viennozīmīgi būtu skaidrs, ka Nacionālais kino centrs var veikt izdevējdarbību un iespieddarbu tirdzniecību, ciktāl šāda darbība neierobežo konkurenci. Attiecīgi aicinām izteikt anotācijas I sadaļas 2.punkta pēdējo teikumu šādā redakcijā:“*Centrs var iekasēt maksu par sagatavotajām publikācijām un iespieddarbiem kino jomā, lai to padarītu pieejamāku plašākai sabiedrībai. Projekta 3.punktā paredzētā Centra nolikuma 5.3.1 un 5.3.2apakšpunktā noteiktās Centra tiesības iekasēt maksu par Centra sniegtajiem publiskajiem maksas pakalpojumiem, kā arī veikt izdevējdarbību un iespieddarbu tirdzniecību, ja tā ir nepieciešama Centra pamatfunkciju un darbības veicināšanai, ciktāl šādas darbības rezultātā netiek kavēta, ierobežota vai deformēta konkurence.*” | **Ņemts vērā** | Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..] Projekta 3.punkts paredz papildināt Centra nolikumu ar 5.3.1 apakšpunktu, nosakot, ka Centram ir tiesības iekasēt maksu par Centra sniegtajiem maksas pakalpojumiem, kas saistīti ar Centra funkciju īstenošanu, atbilstoši Ministru kabineta noteiktajam maksas pakalpojumu cenrādim. Piemēram, Centra nolikuma 4.10.apakšpunktā ir noteikts, ka Centrs popularizē Latvijas audiovizuālās kultūras garīgās un materiālās vērtības, sagatavo publikācijas – zinātniskus pētījumus un citus materiālus, izdod informatīvos izdevumus kino un filmu nozarē. Tādēļ Centra nolikumā ir nepieciešams paredzēt, ka Centram ir tiesības sniegt maksas pakalpojumus, kas saistīti ar Centra funkciju īstenošanu, atbilstoši Ministru kabineta noteiktajam maksas pakalpojumu cenrādim, piemēram – iekasēt maksu par Centra sagatavotajām publikācijām un iespieddarbiem kino jomā, lai informāciju par Latvijas audiovizuālās kultūras garīgajām un materiālajām vērtībām padarītu pieejamāku plašākai sabiedrībai, ciktāl šādas darbības rezultātā netiek kavēta, ierobežota vai deformēta konkurence. Centrs izstrādās atbilstošus grozījumus Ministru kabineta 2013.gada 17.septembra noteikumos Nr.858 „Nacionālā kino centra publisko maksas pakalpojumu cenrādis”. Projekta 3.punktā paredzētās Centra nolikuma 5.3.1 apakšpunktā noteiktās Centra tiesības iekasēt maksu par Centra sniegtajiem publiskajiem maksas pakalpojumiem, kas saistīti ar Centra funkciju īstenošanu, atbilstoši Ministru kabineta noteiktajam maksas pakalpojumu cenrādim Centrs īsteno ciktāl šādas darbības neierobežo, nekavē vai nedeformē konkurenci Konkurences likuma un ar to saistīto normatīvo aktu izpratnē. [..]” |

Baiba Erdmane

Nacionālā kino centra juriskonsulte

Tālr. 67358859; Baiba.Erdmane@nkc.gov.lv